વોશિંગ્ટન- વિશાળ હિન્દ મહાસાગરમાં સુરક્ષાની દ્રષ્ટિએ વધુ સતર્કતા રાખવા ભારત અને અમેરિકાના વૈજ્ઞાનિકોએ એક સંયુક્ત ટીમ બનાવી છે. ભારત અને આસપાસના અન્ય દેશો સહિત અમેરિકા સુધી હિન્દ મહાસાગરની વાતાવરણીય ઘટનાઓ નોંધપાત્ર પ્રભાવ ધરાવે છે.ભારતના મહત્વના સમુદ્ર એવા હિન્દ મહાસાગરમાં વાયુમંડળ અને મત્સ્ય વિજ્ઞાનના ક્ષેત્રમાં કાર્યરત વૈજ્ઞાનિકો સાથે બેઠક કરવા અમેરિકાના નેશનલ ઓશનિક એન્ડ એટમોસ્ફેયરિક એડમિનિસ્ટ્રેશનના (NOAA) 20 વૈજ્ઞાનિકોની એક ટીમ આગામી સપ્તાહમાં ગોવા ખાતે પહોંચશે. આ દરમિયાન વૈજ્ઞાનિકોની ટીમ આ ક્ષેત્રમાં સહયોગની સ્થિતિની સમીક્ષા કરશે અને આગળની કાર્યવાહી અંગે નિર્ણય લેશે.